Elihu Thomson

Elihu Thomson (født 29. mars 1853 i Manchester i England, død 13. mars 1937 i Swampscott i Massachusetts) var en britisk-amerikansk elektroingeniør og oppfinner.

Liv og virke 
Elihu Thomson ble født i England, men hans familie flyttet til Philadelphia i USA i 1858. Thomson tok høyskoleeksamen der i 1870.

Thomson var i 1870-1880-årene professor i kjemi og mekanikk ved Central High School i Philadelphia, men gikk senere helt over til den elektrotekniske industrien. Han dannet sammen med Edwin J. Houston firmaet Thomson-Houston  Co, som senere gikk inn i det store verdensomspennende firma, General Electric. Han gjorde et stort antall betydelige oppfinnelser, og blant disse en generator (sammen med Houston), en helt spesiell type som fikk stor anvendelse, til elektrisk sveising, strømmålere, lynavledere for elektriske anlegg m.m. 

Thomson ble doctor of science ved Harvard University 1909, var president ved den internasjonale elektrikkerkongressen i St. Louis i1904 og medlem av den internasjonale elektriske komittén 1908-11. Av utmerkelser dom han fikk, kan nevnes  Grand Prix i Paris 1889 og 1900, Grand Prize i Saint Louis, 1904, American Institute of Electrical Engineers første Edisonmedalje i 1909, Hughes-medaljen I1916 og Kelvin-medaljen i 1924.

Referanser

Kilder

Litteratur 
 

Professorer fra USA
Oppfinnere fra USA
Personer fra Manchester
Personer fra Philadelphia
Personer fra USA av engelsk opphav
Mottakere av Edison-medaljen